GiliGold/VAD_KnessetCorpus huggingface dataset:
דוד אמסלם: תכנון מפורט לבית סוהר חדש, איפה יש לנו?
דוד אמסלם: תגיד לנו אחד.
<עמיחי דוד: נבחנות מספר חלופות בשיתוף עם - - -
דוד אמסלם: עמיחי, תראה, זה לא התפקיד שלך.
דוד אמסלם: אתה מייצר כסף, מעמיד לרשותם, אבל אני יודע, הרי זה היה הדיון שהיה לנו לפני.
דוד אמסלם: באמת חבל, בגלל שתדליק לי את הזרקורים, לא, אז אני אקרא לך ולהם ואני אעקוב אחרי זה, בגלל שבסופו של דבר צריך לקדם תכנון ומהר, ואם אנחנו לא מקדמים תכנון אז לא יהיה ביצוע אף פעם, ולא צריך בתי סוהר, מספיק אחד.
דוד אמסלם: בוא נתחיל באחד.
דוד אמסלם: זה מחזיר אותי שנה.
דוד אמסלם: אנחנו נמצאים באותה נקודת זמן שהתחלנו את הדיונים, לכן אני מבקש ממך שתשב איתם בקטע הזה ותתחיל להוביל את העניין הזה מבחינתם.
דוד אמסלם: יש כסף על המדף.
דוד אמסלם: זו כבר לא שאלה אם יש או אין.
דוד אמסלם: הקצתם.
דוד אמסלם: רק תבדוק שהם מוציאים, ואם לא, דבר איתי.
דוד אמסלם: אני כבר אדע מה לעשות איתם.
דוד אמסלם: לגבי הנושא השני שמעניין אותי מבחינת דוח דורנר.
דוד אמסלם: הרי הדוח עצמו במסגרת כול חלופות המאסר, הוא הציע גם את הסיפור הזה של בתי מעבר.
דוד אמסלם: זה כבר עולה כמה לירות.
דוד אמסלם: דרך אגב, לא צריך לבנות.
דוד אמסלם: אפשר מחר בבוקר לשכור מבנים במדינת ישראל.
דוד אמסלם: הם קיימים, כמו שמשרד הרווחה, להבדיל, שוכר כל מיני מבנים, משרד הבריאות, אז פה לא צריך לבנות.
דוד אמסלם: זה לא בית סוהר.
דוד אמסלם: אין לכם בקטע לגבות תקציבית.
דוד אמסלם: זה האינטרס שלכם.
<עמיחי דוד: בעקרונות ישבנו גם עם שירות בתי הסוהר.
<עמיחי דוד: אנחנו איתם בעקרונות של ההקמה של בית מעבר.
<עמיחי דוד: זה עדיין בבחינה של כמה זה יעלה.
דוד אמסלם: השאלה שלי, עמיחי, האם מבחינת
דוד אמסלם: כם ככול שהם יביאו יותר, אתם תתקצבו את זה?
דוד אמסלם: זאת אומרת, האם אני יכול לשמוע מכם שאתם אומרים, תראו רבותיי, לנו זה טוב לטווח הארוך.
דוד אמסלם: הרי תבינו, אני עוד פעם חוזר, לבית סוהר כול אסיר עולה 150,000 שקל.
דוד אמסלם: אני מניח ששם הוא עולה יותר זול.
דוד אמסלם: הרי בסופו של דבר שם אתה נותן לו בעלות הכי מקסימלית.
דוד אמסלם: אם אתה מוציא אותו לכאן, אז זה בעלות יותר קטנה.
דוד אמסלם: סביר להניח שגם בסופו של תהליך הוא ירגיש שזה נותן לו יחס טוב יותר, יכשיר אותו לכיוון היציאה שלו החוצה וכו'.
דוד אמסלם: אני מניח שאתה מקבל בקצה סיכויים לרצידיביזם נמוכים יותר, לכן כול פרמטר שאני לא בוחן, אז אני רואה שזה משתלם.
דוד אמסלם: השאלה היא האם מבחינת
דוד אמסלם: כם ישנה אמירה לשב"ס, נניח שאנחנו מסכמים את האירוע, עוד מעט אני אסכם אותו, רבותיי, כול בית כזה, אנחנו מתקצבים, זה שווה לנו גם אם בטווח הקצר אנחנו צריכים להוציא עכשיו שלושים בתים, עשרים.
דוד אמסלם: אין מגבלה תקציבית בגלל שאנחנו בסופו של דבר נרוויח את זה.
דוד אמסלם: האם זאת האמירה שאתם יכולים להתחבר אליה?
<עמיחי דוד: אני לא רוצה לבוא ולהצהיר שכול בית ובית יתוקצב ומלא על ידי האוצר, אבל בפירוש יש אמירה מאוד ברורה מצידנו שאנחנו בעד חלופות המאסר.
<עמיחי דוד: ברור לנו שחלופות המאסר יעלו כסף ואנחנו גם נעמיד תקציב בהתאם.
דוד אמסלם: ברור לכם שחלופות המאסר יחסכו כסף.
<עמיחי דוד: יחסכו במקום אחד ויעלו במקום אחר.
דוד אמסלם: אני מדבר כרגע תקציבית.
<עמיחי דוד: ברור, ברור.
דוד אמסלם: עזוב מוסר, עזוב אנשים.
דוד אמסלם: אתה מבין שזה חוסך כסף?
<עמיחי דוד: התשובה היא כן.
<עמיחי דוד: אנחנו מתחברים לזה גם מהמקום התקציבי וגם מהמקום המוסרי.
מיקי רוזנטל: אנחנו בתקציב דו שנתי.
מיקי רוזנטל: יש לכם סעיף תקציבי לדבר הזה?
דוד אמסלם: זה לא מיליארדים.
דוד אמסלם: הם ימצאו במסגרת.
דוד אמסלם: יש להם העברות.
מיקי רוזנטל: יש להם נומרטור.
דוד אמסלם: עכשיו הם עושים התאמות תקציביות.
זאב בנימין בגין: אחד, לאוצר, לעמיחי.
זאב בנימין בגין: אמרת שאתם עובדים יחד עם רש"א לחיזוק רש"א, משהו כזה.
זאב בנימין בגין: אריה ביבי דיבר באופן כללי וגס על צורך ב-300 מיליון שקל.
זאב בנימין בגין: אני שואל האם עשירית מ-300 המיליון, אם אתם בדרך לתקצב את רש"א בתוספת של 30, של 27, כי צריך כיסוי לביטוי, אנחנו עובדים עם רש"א כדי לחזק אותם.
זאב בנימין בגין: זו שאלה אחת.
זאב בנימין בגין: שאלתי השנייה נוגעת לדברים של סיגל וגם למסמך שהיא הגישה.
זאב בנימין בגין: בכול זאת מהדברים ומהמסמך עולה שהסיכוי שאנחנו כולנו נעמוד ביעד שקבע פסק הדין של בית המשפט העליון הוא בין קלוש לאפסי.
זאב בנימין בגין: השאלה איך אנחנו מתמודדים עם זאת כדי לפחות לקרב את הפתרונות לאותה דרישה.
זאב בנימין בגין: צריך להכיר במגבלות האלה של להטיל עניין זה.
זאב בנימין בגין: האם יש מטה משותף שנפגש אחת לשבוע-שבועיים, שרואה תכנית ושמצביע בפנינו גם על החסמים שייתכן שלא ניתן להתגבר עליהם?
זאב בנימין בגין: רק שנדע מה הוא המצב ותהיה פנייה לבית המשפט העליון ולומר, לא נוכל לעמוד, נבקש ארכה של עוד שנה.
מיקי רוזנטל: לא, לא, חס וחלילה.
זאב בנימין בגין: אתה שומע את המספרים.
מיקי רוזנטל: הכנסת יכולה לעשות מעשה בעניין הזה, כי הממשלה מדשדשת.
זאב בנימין בגין: גם יישום של חקיקה איננו מעשה של חודש או שלושה חודשים.
זאב בנימין בגין: אנחנו בסעד מאוד חמור.
<יוסף חיים זינגר: ספי זינגר, משרד המשפטים.
<יוסף חיים זינגר: אני מבקש לענות על ההערות שעלו פה לכיוון שלנו.
<יוסף חיים זינגר: יש פה שני מהלכים שקורים במקביל.
<יוסף חיים זינגר: אחד, זה יישום דוח דורנר והשני זה היישום של הבג"צ.
דוד אמסלם: הם משלימים.
<יוסף חיים זינגר: הם הליכים שמשלימים אבל לפחות בעינינו לא באופן מלא, כלומר היישום של דור דורנר, חלקים ממנו לפחות הם יותר תשתיתיים, שדורשים עבודת מטה יותר מעמיקה ולכן לא בהכרח שנצליח להשלים את כולם עד למועדים שנקבעו בפסק הדין, וגם לא בטוח שכול מה שנותן דוח דורנר, נותן מענה מלא או נותן מענה למה שנפסק בפסק הדין.
<יוסף חיים זינגר: זה מצד אחד.
<יוסף חיים זינגר: מצד שני, ברור לנו שפסק הדין מחייב אותנו גם בהיבט של דוח דורנר להיות יותר מהירים ויותר זריזים ולנסות לכנס את הדברים ביחד אחד עם השני.
<יוסף חיים זינגר: בהמשך למה שאמרה אסנת, זה לא עיקר המענה שלי אבל אני רוצה כן לציין כמה דברים שכבר עשינו בדורנר, למרות הביקורת שהיושב ראש השמיע, שהיא מקובלת עלינו, זה הנושא של בתי משפט קהילתיים.
<יוסף חיים זינגר: היתה הארכת תקופות עבודות שירות בתשעה חודשי מאסר, שעלתה פה.
<יוסף חיים זינגר: זה משהו שכבר נמצא עכשיו בוועדת חוקה.
<יוסף חיים זינגר: זו הצעת חוק שנמצאת כבר, מחכה לדיון בוועדת חוקה.
<יוסף חיים זינגר: זה גם משהו שהוא כבר סמוך מאוד ואני מניח שזה יידחה למושב הבא כי עכשיו יש פגרה.
<יוסף חיים זינגר: לגבי הנושא של יישום פסק הדין.
<יוסף חיים זינגר: אין ספק שזה פסק דין שהוא מאתגר מבחינתנו.
<יוסף חיים זינגר: הוא דורש מאיתנו משימה קשה ומורכבת ואני חושב שגם נאמר פה בידי כולם, א', המשימה הזאת לא מוטלת לא על שב"ס ולא על משרד המשפטים ולא על האוצר.
<יוסף חיים זינגר: היא מוטלת על הממשלה ואנחנו כממשלה מחויבים לה.
<יוסף חיים זינגר: יש פה כמה שחקנים שכול אחד כמובן צריך לתת את חלקו.
<יוסף חיים זינגר: צריכה להיקבע ישיבה אצל מנכ"ל האוצר בשיתוף כלל הגורמים הרלוונטיים.
<יוסף חיים זינגר: בינתיים אנחנו עושים עבודה פנימית.
<יוסף חיים זינגר: אני שומע ששב"ס עושה גם עבודה פנימית.
<יוסף חיים זינגר: אני בטוח שגם האוצר, יש לו עבודה פנימית.
<יוסף חיים זינגר: בסוף תיקבע ישיבה.
<יוסף חיים זינגר: ממש בזמן הקרוב אמורה להיקבע.
<יוסף חיים זינגר: כולנו נתכנס, נראה איפה כול אחד עומד.
<יוסף חיים זינגר: צריך גם את הדברים על השולחן.
<יוסף חיים זינגר: אני לא חושב שיש לנו עכשיו תכנית סדורה.
<יוסף חיים זינגר: חברי הכנסת פה שואלים אותנו מה עם תכנית סדורה.
<יוסף חיים זינגר: אין לנו נכון לרגע זה.
<יוסף חיים זינגר: יש לנו עבודה.
דוד אמסלם: אני יודע שזה מה שתאמר.
דוד אמסלם: פחות או יותר ביושר אמרת את זה.
דוד אמסלם: אני אגיד לך מה קרה כאן.
דוד אמסלם: הדוח של השופטת דורנר, הוועדה, הוא נגע בחלק מההיבטים לגבי הנושא של האסירים וחלק מזה גם נותן תשובה לגבי הנושא של השחרורים.
דוד אמסלם: פסק הדין של רובינשטיין בא לקצה.
דוד אמסלם: הוא לא בדק את כול התהליך, הוא בא לסוף הצינור ואמר, רבותיי, כאן בנקודה הזאת לא יותר מ-4.5 מטר.
דוד אמסלם: מעכשיו תשברו את הראש אתם, והוא צודק.
דוד אמסלם: הוא עכשיו לא פותח ימי עיון אתכם.
דוד אמסלם: הוא בא וקבע מצב שהוא בלתי נסבל.
דוד אמסלם: דרך אגב, אנחנו מדברים על זה כבר שנתיים פה.
דוד אמסלם: השופט רובינשטיין הוא יותר טוב מאיתנו פה בכנסת?
דוד אמסלם: אנחנו מדברים על זה שנתיים.
דוד אמסלם: כלום לא קורה.
דוד אמסלם: יוצאים, חוזרים.
דוד אמסלם: אני כול שלושה-ארבעה חודשים עושה דיון בנושא הזה.
דוד אמסלם: מי שנמצא בוועדה, יודע.
דוד אמסלם: אני אומר לך, אני גם לא ארד מזה בגלל שמדובר באנשים, בבני אדם.
דוד אמסלם: אני הולך לבתי סוהר, אני פוגש את המשפחות.
דוד אמסלם: אני מזועזע ממה שקורה.
מיקי רוזנטל: אדוני, אני הייתי לפני שבועיים בכלא אפק.
מיקי רוזנטל: שיעשו את הפגישה בכלא פעם אחת, שיראו את האנשים.
דוד אמסלם: אבל הזמנתי אותם.
דוד אמסלם: אני לקחתי את ועדת הפנים.
דוד אמסלם: ביקשתי ממנהלת הוועדה, אנחנו הולכים בעזרת השם לעוד.
דוד אמסלם: אני כול כמה חודשים הולך לבית סוהר, בגלל שעד שאתה לא רואה את האנשים, אתה לא מבין על מה מדובר, לכן משם אני בא.
דוד אמסלם: מדינת ישראל שכרה את השירותים של הוועדה.
דוד אמסלם: ישבה פה ועדה מכובדת ביותר.
דוד אמסלם: דרך אגב, כשאני לוקח את השופטת דורנר ואני מבקש ממנה לתת לי דוח, אני חוזר על עצמי, אני לא בודק אותה.
דוד אמסלם: הרי למה אני לוקח אותה?
דוד אמסלם: בגלל שהיא מומחית בעניין.
דוד אמסלם: היא בצוות.
דוד אמסלם: זו לא רק היא.
דוד אמסלם: יש שם צוות עצום של אנשים מאוד רציניים, המובילים במדינת ישראל, אז בדרך כלל כשאני מזמין עבודה מהסוג הזה, אני לוקח את זה.
דוד אמסלם: הדיון הבא שאני עושה מייד אחרי, שבוע אחרי שקיבלתי את הדוח.
דוד אמסלם: נניח הלכתי לחופשה, חזרתי.
דוד אמסלם: שבוע אחרי זה אני מקיים דוח.
דוד אמסלם: חבר'ה, איך מממשים את הדוח?
דוד אמסלם: זה מה שקורה לכולם.
דוד אמסלם: חבר'ה, מטה, מטה, מטה, איך אנחנו מקדמים את זה.
דוד אמסלם: לא מתחיל עכשיו לבדוק מה עושים, מה לא נעשה, מה כן נעשה.
דוד אמסלם: זה פחות חשוב, בגלל שבסך הכול לקחתי את הדוח הזה.
דוד אמסלם: זו בעצם העבודה שקיבלתי מהמומחים.
דוד אמסלם: זה בעולם המושגים שלי.
דוד אמסלם: ככה אני פועל.
דוד אמסלם: הדוח הזה כבר מלפני שנתיים כמעט.
דוד אמסלם: אם אנחנו לא עושים דיון כאן ואין פסק דין, אני אומר לכם, אתם לוקחים את הדוח הזה, שמים אותו מלמטה במגירה, הולכים הלאה.
דוד אמסלם: יכול להיות שעוד שלוש שנים מישהו יגיד, חבר'ה, מה קורה עם דוח דורנר?
דוד אמסלם: אז אומרים, טוב, נעשה עוד דוח.
דוד אמסלם: עבר יותר מדי זמן, נעשה עוד דוח.
דוד אמסלם: לא משנה שלדוח הזה גם כשלעצמו, יש עלויות גדולות שמישהו צריך להסביר גם למה הוא הזמין את העבודה.
דוד אמסלם: הרי זה לא בחינם.
דוד אמסלם: מעבר לזה, גם אנשים הקדישו פה את הזמן שלהם, ואנשים רציניים.
דוד אמסלם: מה, מבזים אותם?
דוד אמסלם: למה אתה מבקש מבן אדם שהקדיש את הזמן, הוא רציני, מקדיש את כול זמנו, את כול הכישרון שלו.
דוד אמסלם: בסוף אתה לוקח את הדוח שלו, שם בצד, מתקדם?
דוד אמסלם: אז אל תבקש ממנו את זה.
דוד אמסלם: מה אני מציע לכם?
דוד אמסלם: תראה, העסק הוא קצת יותר מורכב משלוש דקות או עשר דקות כאן בדיון, לכן גם דוח דורנר, צריך לקחת כול פרמטר בו ולבחון איך הוא משפיע על תקן הכליאה.
דוד אמסלם: אנחנו מדברים כרגע על פסק הדין.
דוד אמסלם: נניח פתחנו את ההוסטלים.
דוד אמסלם: מה המשמעות בקצה?
דוד אמסלם: כמה שחררנו?
דוד אמסלם: העלינו את השחרור המוקדם.
דוד אמסלם: אני הרי לא מבין במספרים.
דוד אמסלם: אני לא יודע מה קורה.
דוד אמסלם: כמה בקצה זה שחרר לנו?
דוד אמסלם: ככה אני מבין כול דבר.
דוד אמסלם: אני רוצה לדעת את הגמישות, כול פרמטר, איך הוא משפיע על הנושא, כרגע על תקן הכליאה.
דוד אמסלם: אני לא מסכים עם חבר הכנסת בגין, ותוך שמונה עשרה חודשים אתם תגיעו לשם בגלל שזה אפשרי.
דוד אמסלם: יש הרבה מאוד חלופות.
דוד אמסלם: יש ארסנל שלם של חלופות.
דוד אמסלם: מספיק רק מה שכתוב בדוח.
דוד אמסלם: תן לי אותו, תעמיד לי את התקציב, אתה נראה שאני מביא את זה ל-4.5 מטר.
דוד אמסלם: אני שוכר הרבה מאוד בתים כאלה ועושה להם, מחזק את רש"א בתקציבים של 300 מיליון, 500, לא משנה כמה, אבל אני בודק כול פרמטר, איך הוא משפיע, מה הרגישות שלו לגבי הנושא של הפרמטר.
דוד אמסלם: אני רואה כאן שני צירים ואני אגיד לך באמת למה הם שני צירים, וכול אחד, זו אחריות אחרת.
דוד אמסלם: מי שהזמין את דוח דורנר זה הבט"פ עם משרד המשפטים, כמדומני.
דוד אמסלם: לגבי פסק הדין, זה לגבי השב"ס.
דוד אמסלם: כך אני רואה את זה, לכן השב"ס, הוא אמור בסוף להגיע לתוצאה.
דוד אמסלם: הרי אתם מעמידים אותו בחוסר ברירה.
דוד אמסלם: אין לו תקציבים, הוא לא יביא, אבל הוא יודע דבר אחד, עוד שמונה עשרה חודשים אם אני מחזיק פה אסיר, 4.5 מטר, אני מפקד הכלא, אני עובר על החוק.
דוד אמסלם: זה לא מדינת ישראל, דרך אגב.
דוד אמסלם: אני לא יודע מה זה מדינת ישראל.
דוד אמסלם: אני לא יודע מה זה ממשלה.
דוד אמסלם: אני יודע מה זה שם פרטי, שם משפחה.
דוד אמסלם: מי זה בן אדם.
דוד אמסלם: אני יודע מי זה אתה, אני מי זה הוא, אני יודע מי זה אני.
דוד אמסלם: אני לא יודע זה ממשלה.
דוד אמסלם: ממשלה זה שם של משהו אמורפי למעלה, לכן אני חושב שהוא נמצא בבעיה, אבל מה לעשות, והפתרון כרגע לא אצלו.
דוד אמסלם: אם אנחנו נעמיד לרשותו את הכספים, נעמיד לרשותו את כול זה, אז נבוא ונגיד לו, למה לא עשית?
דוד אמסלם: לכן אנחנו לדעתי נוהגים פה בחוסר הגינות מול השב"ס בעניין הזה.
דוד אמסלם: מה שאני מבקש, ואני מבקש את זה מהשב"ס בגלל שאני מבין שזה מתגלגל לפתחו.
דוד אמסלם: אני מזהה את הבעיה שלו למרות שהוא לא אשם בה, אבל בסוף הוא יצטרך לתת את הדין.
דוד אמסלם: הוא יצטרך לשלם את המחיר שלה.
דוד אמסלם: ככה אני רואה את זה.
דוד אמסלם: לפחות את הבט"פ בוודאי, לכן אני מבקש מהשב"ס לקחת ולארגן בסוף את הפגישה הבאה, בגלל שבסוף השאלה היא מי מרים את הטלפון.
דוד אמסלם: הרי אנחנו נלך מכאן וכול אחד יגיד, זה השני הרים את הטלפון.
דוד אמסלם: ניפגש פה, לא קרה כלום.
דוד אמסלם: <קריאה:> אדוני, יש כבר ישיבה שאמורה להיקבע ממש בימים אלה.
דוד אמסלם: אני אומר לך מה אני חושב.
דוד אמסלם: משרד האוצר לא אמור לנהל את האירוע.
דוד אמסלם: <קריאה:> מנכ"ל האוצר - - -
דוד אמסלם: גם לא.
דוד אמסלם: הוא צד כספי.
דוד אמסלם: הוא חלק מהצדדים, אבל בוודאי הוא לא הבן אדם שאמור לדחוף את כול העגלה הזאת.
דוד אמסלם: אני כרגע לא עוסק בהתנדבויות.
דוד אמסלם: אני אומר לך בעולם המושגים שלי מי אמור לחולל את האירוע הזה.
דוד אמסלם: אני חושב שהשב"ס צריך להזמין ישיבה דחופה עם מנכ"ל האוצר, הבכיר ביותר במשרד המשפטים שעוסק בנושא.
דוד אמסלם: מי מחליף את רז נזרי?
דוד אמסלם: <קריאה:> עמית מררי.
דוד אמסלם: <היו"ר דוד אמסלם:> מנכ"ל רש"א.
דוד אמסלם: אני חושב שצריכים להיות גם הסניגוריה הציבורית, עוד גורמים אחרים שיכולים לתרום לעניין.
דוד אמסלם: <קריאה:> ועדות שחרורים.
דוד אמסלם: ועדת שחרורים.
דוד אמסלם: אני לא מכיר מספיק את המתריה, אבל כול מי שיודע לתרום לכיוון הסיפור הזה של פסק הדין הזה ומימוש הדוח.
דוד אמסלם: אני אעשה דיון עוד שלושה חודשים.
זאב בנימין בגין: אני לא רואה ישיבה אחת.
זאב בנימין בגין: למול עיניי רואה צוות ויש תכנית.
דוד אמסלם: אני אעשה כאן דיון עוד שלושה חודשים, בלי נדר.
דוד אמסלם: איך שנגיע מהמושב, אני אקיים, לדעתי בשבוע הראשון.
דוד אמסלם: שם אנחנו נבקש שתציגו לנו תכנית, ולא, עד אז אני אעשה משהו חלופי.
דוד אמסלם: סיגל, את תגישי לי הצעות חוק.
דוד אמסלם: מה שהציע מיקי זה קצת יותר מדי מרחיק לכת לטעמי למרות שיש לי פיתוי לעשות את זה, אבל תגישי לנו - - -
מיקי רוזנטל: אם היא לא תעשה את זה, אדוני, לא יקרה שום דבר.
מיקי רוזנטל: עוד שנתיים נשב פה, נגיד מה עשינו.
דוד אמסלם: אני מבקש דבר כזה.
דוד אמסלם: סיגל, תעזרי לי וגם שבי פה עם עידו בעניין הזה, שהוא היועץ המשפטי שלנו בוועדה.
דוד אמסלם: אני בסוף רוצה לקחת את דוח דורנר ולתרגם אותו לחקיקה.
דוד אמסלם: לי אין זמן ואין לי גם את הכלים האלה.
דוד אמסלם: אני לא משפטן במקצועי, אני כלכלן.
דוד אמסלם: אני אעזור לכם בצד של המספרים.
דוד אמסלם: בואו תרגמו לי את זה כהצעת חוק.
דוד אמסלם: אני אגיש אותה בינתיים כדי לזרז אותם, כדי שתהיה לנו חלופה.
דוד אמסלם: אם הממשלה לא יעשו את זה, אני אתקדם בציר שלנו בלי הממשלה.
דוד אמסלם: אני אחתים את חברי הכנסת גם של הוועדה.
דוד אמסלם: אני מניח, כפי שאמרתי, יש פה קונצנזוס מלא.
מיקי רוזנטל: נביא תשעים חברי כנסת.
דוד אמסלם: בוודאי, בגלל שזה לא קשור לא למפלגות.
דוד אמסלם: זה לא קשור לכלום, זה רק קשור לבני אדם.
דוד אמסלם: מי שבן אדם ויש לו קצת מצפון, מתחבר לנושא הזה.
זאב בנימין בגין: וגם את החוק צריך יהיה ליישם.
זאב בנימין בגין: יידרשו כלים כדי ליישם את החוק.
מיקי רוזנטל: צריך שיקום.
מיקי רוזנטל: בלי שיקום לא עשינו כלום.
דוד אמסלם: כשאנחנו מדברים על החוק, בסופו של דבר - - - <מיקי רוזנטל (המחנה הציוני):> הוא כמותי.
דוד אמסלם: הוא מדבר על יעד.
דוד אמסלם: אם בסוף מדינת ישראל, קרי המשרדים, אני עונה לחבר הכנסת בגין, הם אמורים, או שהם כהנחת עבודה עוברים על החוק.
דוד אמסלם: זה כבר משהו אחר, באופן שיטתי.
דוד אמסלם: זאת אומרת, הם יודעים לתרגם חוק גם לתקציבים וכו' וכו' ולקדם אותם, אז כרגע אין חוק.
דוד אמסלם: יש פסיקה שהיא אקוויוולנטית לחוק כמעט.
דוד אמסלם: תעזרו לי לעזור להם.
דוד אמסלם: סיגל, דברי גם עם עידו.
דוד אמסלם: בואו תרגמו לנו את זה לשפה חוקית.
דוד אמסלם: אני אחתים את חברי הוועדה ונגיש את זה, בסדר?
דוד אמסלם: שלושה חודשים, רבותיי, אנחנו רוצים תכנית אופרטיבית פה.
דוד אמסלם: <מיקי רוזנטל (המחנה הציוני):> עם יעדי זמן.
דוד אמסלם: אופרטיבית, הכול.
דוד אמסלם: כספים, לוחות זמנים, הכול.
חמד עמאר: צהריים טובים לכולם, אנחנו פותחים את ישיבת ועדת המשנה לתכנון ובנייה בנושא שכונת אבו שאח בשפרעם.
חמד עמאר: אנחנו כוועדת פנים מלווים את הנושא של שכונת אבו שאח מ-2011.
חמד עמאר: במרץ 2011 התחלנו לטפל בכל נושא שכונת אבו שאח אחרי שקיבלנו פניות מהתושבים.
חמד עמאר: אני בעצמי גם תושב שפרעם, אז אני מכיר את השכונה ומכיר כל בית שיושב שם.
חמד עמאר: מכיר כל בעל בית בשכונה.
חמד עמאר: השכונה במצבה היום בשלבי תכנון.
חמד עמאר: עדיין מבחינת תשתיות צריכה הרבה עבודה.
חמד עמאר: הגישה לשכונה מסוכנת מאוד.
חמד עמאר: ראש העיר שפרעם נמצא איתנו, אני רוצה לברך אותו, אמין ענתאוי.
חמד עמאר: אני רוצה לברך את חברי, חבר הכנסת עבדאללה אבו מערוף.
חמד עמאר: אני מקווה לראות אותו שנים רבות עוד בכנסת.
חמד עמאר: אני רוצה לברך את כל האורחים שהגיעו מכל המשרדים.
חמד עמאר: אמורים להגיע גם נציגים משכונת אבו שאח.
חמד עמאר: אני מקווה שיצליחו להגיע.
חמד עמאר: יש לחץ בכניסה, זה מה שהבנתי.
חמד עמאר: היום אנחנו מקיימים את הדיון בעצם אחרי שקיימנו דיון בדיוק לפני פחות משנה.
חמד עמאר: ביולי 2016 קיימנו דיון אחרון.
חמד עמאר: הוצאנו גם מכתב לראש עיריית שפרעם בשם הוועדה.
חמד עמאר: הגיעו אז גם נציגים ממנהל התכנון.
חמד עמאר: מאהר שנמצא איתנו גם היום היה גם בוועדה ב-2016.
חמד עמאר: אני הבנתי שאנחנו התקדמנו מאוד.
חמד עמאר: התכנית הופקדה, אושרה ואנחנו עובדים.
חמד עמאר: היה פרסום.
חמד עמאר: אנחנו מחכים לתום תקופת הפרסום.
חמד עמאר: התכנית אושרה בתנאים.
חמד עמאר: אנחנו נשמע על התנאים, נראה איך אנחנו מקדמים למפורטות, כי עד עכשיו אנשים שם לא יכולים לבנות את הבית שלהם, לא יכולים להתחבר לחשמל.
חמד עמאר: העירייה בעצם לא יכולה לתכנן את השכונה כמו שצריך ולהתחיל להיכנס לסידור התשתיות.
חמד עמאר: בעברי עבדתי בחברה הלאומית לדרכים, במע"צ.
חמד עמאר: גם ניסינו למצוא פתרונות לשכונה וגישה לשכונה.
חמד עמאר: קרו כמה תאונות בגישה לשכונה.
חמד עמאר: אנחנו מקווים שגם הנושא של הגישה וכניסה מסודרת לשכונה, גם נמצא את הפתרון כאן.
חמד עמאר: אנחנו כוועדה מבטיחים שנמשיך ללוות את הנושא עד שראשון האנשים יקבל את אישור בנייה וגם עד שאנשים יוכלו להיכנס בבטחה לשכונה שלהם.
חמד עמאר: אנחנו לא נעזוב את הנושא.
חמד עמאר: אני קודם כל רוצה לשמוע את חברי עבדאללה שהוא גם היה בישיבה הקודמת.
חמד עמאר: הוא גם השתתף בכל הישיבות של נושא תכנון ובנייה ומלווה את הנושא מקרוב.
עבדאללה אבו מערוף: תודה רבה כבוד היושב ראש.
עבדאללה אבו מערוף: אני מכיר את הנושא.
עבדאללה אבו מערוף: יש עדיין חסמים או דברים אחרים?
עבדאללה אבו מערוף: שנדע מראש העיר.
עבדאללה אבו מערוף: יש כאן תכנון?
חמד עמאר: מנהל התכנון, כן.
חמד עמאר: מאהר הוא נציג מנהל התכנון.
עבדאללה אבו מערוף: אז נראה איפה אנחנו עומדים ובהתאם אנחנו נמשיך את הדיון בצורה יעילה.
עבדאללה אבו מערוף: הנקודות שהבהיר אותן כבוד היושב ראש, ברורות.
עבדאללה אבו מערוף: בואו נראה איך אנחנו נתקדם הלאה.
חמד עמאר: אני אתן לאמין ענבתאוי, לראש עיריית שפרעם.
<אמין ענבתאוי: ראשית כל בוקר טוב לכולם.
<אמין ענבתאוי: תודה כבוד היושב ראש.
<אמין ענבתאוי: אני כראש עיריית שפרעם, יו"ר הוועדה המרחבית לתכנון ובנייה, עדיין גבעות אלונים ששפרעם במסגרתה.
<אמין ענבתאוי: אנחנו בתהליך הקמת ועדה מקומית בקרוב.
<אמין ענבתאוי: כחבר ועדה מחוזית לשעבר אני גם ליוויתי את זה.
<אמין ענבתאוי: ידידי ואחי מאהר בתפקידו בוועדה המחוזית תרם רבות, אז בהזדמנות זאת ראשית תרשו לי כמובן להודות לך, חבר הכנסת חמד, יו"ר ועדת המשנה, ליו"ר ועדת הפנים בכלל ולחבר הכנסת עבדאללה מערוף על כל מה שאתם נותנים, על זה שאתם נרתמתם גם לקדם את הנושא, נושא מאוד חשוב.
<אמין ענבתאוי: אני כראש עירייה היום רגוע הרבה יותר מאשר בעבר.
<אמין ענבתאוי: מדובר בשכונה הזאת.
<אמין ענבתאוי: מדובר בעשרות שנים.
<אמין ענבתאוי: מדובר בבעיה וסבל מתמשך.
חמד עמאר: מעל ארבעים שנה השכונה קיימת.
<אמין ענבתאוי: כן.
<אמין ענבתאוי: אני קיבלתי את רשות העיר לפני כארבע שנים, קצת פחות, יו"ר ועדת תכנון הבנייה, שלוש שנים ומאז התחלנו להתלבש על הנושא בתמיכת כל החבר'ה כמובן, ועדת הפנים שנרתמה ותודה להם וועדת המשנה כמובן.
<אמין ענבתאוי: הגענו להתחיל לקטוף את הפירות.
<אמין ענבתאוי: התכנית אושרה.
<אמין ענבתאוי: אני מאוד גאה ושמח שאושרה.
<אמין ענבתאוי: צעד ראשון היה ב-2015.
<אמין ענבתאוי: ב-2016 היתה פניה לפרסם.
<אמין ענבתאוי: כל הפרסום נעשה כדת וכדין ועל פי חוק.
<אמין ענבתאוי: בתום תקופת הפרסום אנחנו נגיע כוועדה מקומית או מרחבית לתכנון ובנייה לשלב של איחוד וחלוקה, זה הצעד הבא ונעשה את זה כמה שיותר מהר כמובן.
<אמין ענבתאוי: אנחנו צריכים את עזרת ועדת הפנים וועדת המשנה וכל מי שיכול לעזור בנושא.
<אמין ענבתאוי: דיברת על הגישה ואתה צודק בהחלט.
<אמין ענבתאוי: זו סכנת חיים יום יומית, אז כמה שתוכלו לעזור לדחוף יחד איתנו, כי בתכניות המקוריות מדובר ומאהר אולי יפרט יותר, על מעבר תת קרקעי שם.
<אמין ענבתאוי: היות ומדובר בכביש 6 שהולך ומתקרב, יחד איתו מחלף אבליים, אעבלין, יכול להיות שלא תהיה ממש חבירה, הבנתי ממאהר.
<אמין ענבתאוי: הוא תיכף יסביר.
<אמין ענבתאוי: העיקר, חייבים לסיים כמה שיותר מהר את האיחוד וחלוקה כדי להתחיל לתת היתרים ולפתור את הבעיה של טופס 4 והחשמל, אבל יחד עם זאת אותו מסלול מקביל, עניין של הגישה לשכונה דרך מעבר תת קרקעי כמו שמדובר בתכניות.
<אמין ענבתאוי: כאנשי שפרעם אנחנו מאוד שמחים וגאים שאנחנו הגענו לרגע הזה אחרי סבל של שנים רבות לאחינו תושבי השכונה, כל המשפחות בלי יוצא מהכלל.
<אמין ענבתאוי: הדרך, אני לא אגיד ארוכה.
<אמין ענבתאוי: אנחנו קרובים מאוד להתחיל לשים קץ כמובן לזה ולאפשר לאנשים להוציא את ההיתרים.
<אמין ענבתאוי: שוב, תודה לכם.
<אמין ענבתאוי: אחרי זה אם יהיה משהו, בשמחה אתייחס יותר.
חמד עמאר: אני רוצה לברך את מנכ"ל עיריית שפרעם, כמאל.
חמד עמאר: גם לאחל לו בהצלחה.
חמד עמאר: הוא כבר הרבה זמן בתפקיד אבל שיהיה רשמי גם בפרוטוקול של ועדת הפנים שאנחנו מאחלים לו בהצלחה בתפקידו ואני מאמין שהוא יצליח.
חמד עמאר: אני מכיר אותו שנים רבות גם כמורה.
חמד עמאר: הוא לימד אותי.
חמד עמאר: מכיר אותו גם כמנהל של הילדים שלי.
חמד עמאר: אני מאמין שהוא יצליח.
חמד עמאר: בבקשה, מאהר.
<מאהר מסעוד: כבוד היושב ראש, כבוד המכובדים לישיבה והמוזמנים, ראש העירייה.
<מאהר מסעוד: אני עובד פה שוטף יום ויום ואנחנו חברים בוועדה המקומית גבעות אלונים.
<מאהר מסעוד: האמת, זו בשורה שהתכנית הזאת אושרה אחרי שנים רבות.
<מאהר מסעוד: מהישיבה הקודמת אנחנו אמרנו שהתיקון הוא טכני.
<מאהר מסעוד: אני חייב להעלות איזושהי נקודה שהיא קצת קשה ואולי בעייתית ורגישה בשטח.
<מאהר מסעוד: התיקון באמת היה טכני והתברר שאנשים בשטח לא חיכו לאישור התכנית הסופית, בנו בשטח וזה עיכב לנו קצת את אישור התכנית.
<מאהר מסעוד: זה חייב אותנו להוציא מפקחים לראות מה המשמעות של הבנייה החדשה בשטח שצצה בצד דרכים, שצ"פים, וזה חייב אותנו להחזיר את זה לדיון שוב ולקבל החלטות.
עבדאללה אבו מערוף: הרבה בנו מעבר?
<מאהר מסעוד: זה רגיש.
<מאהר מסעוד: אני לא רוצה להרחיב, מי האנשים שבנו.
עבדאללה אבו מערוף: אם זה בניין אחד או שניים, אם זה עשרות, בכל זאת יש הבדל.
<מאהר מסעוד: זו קבוצת תושבים שבעקבות ההתנגדויות הם החליטו למשוך את החבלים אליהם ולבנות.
עבדאללה אבו מערוף: הרבה?
<מאהר מסעוד: ארבעה בתים.
חמד עמאר: ארבעה בתים שנבנו אחרי אישור התכנית?
<מאהר מסעוד: אחרי שהתקבלה החלטה באישור התכנית בסוף 2015 נבנו ארבעה מבנים.
<מאהר מסעוד: כעקרון הם לביצוע.
<מאהר מסעוד: לוועדה המקומית מאד קשה עכשיו להתחיל לתכנן את האיחוד וחלוקה.
<מאהר מסעוד: זה לא קל והם צריכים למצוא פתרון.
חמד עמאר: אבל התכנית אושרה לעומת ארבעת הבתים.
<מאהר מסעוד: נכון.
<מאהר מסעוד: מצאנו פתרון ביניים לגבי ארבעת הבתים.
<מאהר מסעוד: אנחנו בעד שהתכניות כמובן יאושרו לפני הבנייה לפי חוק תכנון ובנייה ולא חוק בנייה ותכנון.
<מאהר מסעוד: עושים את המאמצים האדירים יחד עם הוועדה המקומית כדי לקדם את השכונות ובכלל בשפרעם ובשאר היישובים.
<מאהר מסעוד: הפתרון היה לנסות למצוא להם פתרון בשלב האיחוד והחלוקה.
<מאהר מסעוד: בעצם אחרי שאישרנו את התכנית והיא פורסמה לפני חודשיים, אנחנו יכולים עכשיו לתכנן את האיחוד והחלוקה ולוועדה המקומית תהיה משימה לא - - - <היו"ר אחמד עמאר:
<מאהר מסעוד: > תקופת הפרסום הסתיימה?
<מאהר מסעוד: אנחנו סיימנו.
<מאהר מסעוד: התכנית אושרה לגמרי.
<מאהר מסעוד: פרסמנו.
<מאהר מסעוד: אין תקופת פרסום.
<מאהר מסעוד: ברגע שהתכנית אושרה, זה אושרה.
<מאהר מסעוד: זה שלב מאוד קריטי עכשיו לוועדה המקומית.
<מאהר מסעוד: הם יצרכו עכשיו לטפל בנושא ברגישות יתר, לנסות לרצות את התושבים שם כי זה לא קל וזה רגיש בין התושבים בשכונה.
<מאהר מסעוד: זה שלב שנכנסים פה שמאי מקרקעין מהבעלים של הקרקע, סלילת דרכים, איפה למקם את מבני הציבור במקומם המדויק, שטחים ירוקים.
חמד עמאר: אנחנו דיברנו על זה גם בוועדה הקודמת בנושא של קרקע של המנהל באזור, שבואו לא נסתמך רק על הנושא של הקרקע הפרטית.
חמד עמאר: האם יש אפשרות לתכנן את המבנים הציבוריים על קרקע מדינה, שהעירייה תבוא ותגיד, זו הקרקע שאני רוצה לייעד אותם לבניית מבני ציבור או אין לנו את האפשרות הזאת?
חמד עמאר: אנחנו דיברנו על זה בוועדה הקודמת.
<מאהר מסעוד: לפי דעתי בספק אם יש שם קרקעות מדינה כי הקרקעות שם מחולקות בין משפחות.
חמד עמאר: הכל קרקע פרטית, אין לנו קרקע מדינה.
<מאהר מסעוד: אם אני לא טועה.
<מאהר מסעוד: הנטל של הקצאת, אני לא רוצה לקרוא לזה הפקעה כי מקצים שטח לצרכי ציבור במסגרת איחוד וחלוקה, שהנטל יתפזר על כלל האוכלוסיה תושבת המקום.
<מאהר מסעוד: זה נקרא הקצאה.
<מאהר מסעוד: זה עניין של כאילו מודעות.
<מאהר מסעוד: אנחנו במגזר היום, מגזר בני מיעוטים אני קורא לזה, אנחנו צריכים להכניס לאט לאט את הנושא של איחוד וחלוקה.
<מאהר מסעוד: לא קל היום שאתה גדלת על חלקת אדמה ואתה יודע שזה הגדר שלך ועץ הזית שלך ואתה פתאום מוצא את עצמך גר ליד או בסמוך, כי האיחוד וחלוקה זה בסמוך לקרקע שאתה גר בה, ככל הניתן.
<מאהר מסעוד: זה עניין של מודעות וחינוך.
<מאהר מסעוד: זה תפקיד של הוועדה המקומית היום.
<מאהר מסעוד: זו משימה לא קלה.
<מאהר מסעוד: אני מאמין שיצליחו גם בנושא הזה בשכונה הזאת.
חמד עמאר: כמה אחוזים אנחנו צריכים להוריד בשביל לעמוד במבני הציבור ובכל התשתיות שאנחנו צריכים, מתוך הגוש?
<מאהר מסעוד: אני מאמין שזה לא עובר את ה-30%.